CELEX: 62021TN0788
Language: sl
Date: 2021-12-21 00:00:00
Title: Zadeva T-788/21: Tožba, vložena 21. decembra 2021 – TDK Foil Italy/Komisija

21.2.2022   
            
            
               SL
            
            
               Uradni list Evropske unije
            
            
               C 84/43
            
         
      Tožba, vložena 21. decembra 2021 – TDK Foil Italy/Komisija
      (Zadeva T-788/21)
      (2022/C 84/61)
      Jezik postopka: angleščina
      
         Stranki
      
      
         Tožeča stranka: TDK Foil Italy SpA (Rozzano, Italija) (zastopniki: F. Di Gianni, A. Scalini and G. Pregno, odvetniki)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  Izvedbeno uredbo Komisije (EU) 2021/1784 (1) z dne 8. oktobra 2021 o uvedbi dokončne protidampinške dajatve na uvoz ploščato valjanih izdelkov iz aluminija s poreklom iz Ljudske republike Kitajske razglasi za nično, ker je z njo na področje protidampinške dajatve vključena surova aluminijasta folija, ki se uporablja za proizvodnjo visokonapetostnega anodnega aluminija in podložne folije za aluminijaste elektrolitske kondenzatorje;
               
            
                  —
               
               
                  podredno, člen 1(1) Izvedbene uredbe Komisije (EU) 2021/1784 z dne 8. oktobra 2021 o uvedbi dokončne protidampinške dajatve na uvoz ploščato valjanih izdelkov iz aluminija s poreklom iz Ljudske republike Kitajske razglasi za ničen, ker nezakonito vključuje aluminijasto folijo visoke čistosti na področje protidampinške dajatve, in
               
            
                  —
               
               
                  vsekakor Komisiji naloži plačilo stroškov postopka.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja dva tožbena razloga.
      
                  1.
               
               
                  Prvi tožbeni razlog: Komisija je s tem, da je na področje ukrepov vključila aluminijasto folijo visoke čistosti, storila očitno napako pri presoji dokaza, predloženega med preiskavo, in kršila načelo sorazmernosti. Tožeča stranka navaja zlasti, da ni trdnega dokaza o neobstoju proizvodnje aluminijaste folije visoke čistosti v Uniji.
               
            
                  2.
               
               
                  Drugi tožbeni razlog: izpodbijana uredba je v nasprotju s členom 1(1) Osnovne uredbe, ker se z njo uporabljajo protidampinške dajatve zoper uvoz proizvoda, ki ne bi mogel povzročiti škode industriji in ker ne obstaja interes Unije.
               
            
         (1)  UL 2021, L 359, str. 6